ན་ནིང་འཇར་མན་དང་རྒྱ་ནག་གཉིས་བར་རྐང་སྤོལ་རྩེད་འགྲན་གྲོད་ཆོད་བཞག་སྟེ།འདི་ལོའི་ཕྱི་ཟླ་༡༡པ་ནས་ལོ་རྗེས་མའི་ཕྱི་ཟླ་༥བའི་བར་རྒྱ་ནག་དང་འཇར་མན་བར་རྐང་སྤོལ་འགྲན་བསྡུར་བྱ་རྒྱུའི་འཆར་གཞི་བཟོས་ཡོད་ཀྱང་།ཟླ་འདིའི་ཕྱི་ཚེས་༡༨ཉིན་བོད་མི་དང་བོད་དོན་རྒྱབ་སྐྱོར་བ་བཞིས་བོད་ཀྱི་རྒྱལ་དར་འཁུར་ཏེ་རྒྱ་ནག་རྐང་སྤོལ་རུ་ཁག་ལ་ཞི་རྒོལ་བྱས་ཏེ་རྩེད་འགྲན་གནས་སྐབས་མཚམས་འཇོག་བྱུང་བ་དང་།འཇར་མན་གྱི་ཆབ་སྲིད་པ་དང་རྐང་སྤོལ་མཐུན་ཚོགས་བཅས་ཀྱིས།རྐང་སྤོལ་རྩེད་ཐང་དུ་རྒྱལ་དར་འཁྱེར་ཡོང་བ་ནི་ཆབ་སྲིད་མ་ཡིན་པར་ཁྲིམས་མཐུན་ཞིག་ཆགས་ཡོད་སྟབས།ཞི་རྒོལ་བཀག་སྡོམ་བྱ་ཐབས་མེད་སྐོར་བརྗོད་པ་དེར་རྒྱ་ནག་གཞུང་ཁོང་ཁྲོ་ལངས་ཏེ།འཇར་མན་དང་མཉམ་དུ་བཞག་ཡོད་པའི་རྐང་སྤོལ་རྩེད་འགྲན་ཕྱིར་འཐེན་བྱས་ཡོད་འདུག